**DĖL PAVADINIMŲ KAMAJŲ SENIŪNIJOS NEČIONIŲ KAIMO GATVĖMS SUTEIKIMO**

2018 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsniu, Lietuvos Respublikos vidaus reikalų ministro 2014 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ patvirtinto Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, atsižvelgdama į Duokiškio miestelio ir aplinkinių kaimų gyventojų sueigos, įvykusios 2018 m. birželio 8 d., nutarimą, Rokiškio rajono savivaldybės taryba n u s p r e n d ž i a: S u t e i k t i Kamajų seniūnijos Nečionių kaimo gatvėms Lauko ir Lapienių pavadinimus (priedas).

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka

Savivaldybės meras Antanas Vagonis

Laimutė Vilimavičienė

Rokiškio rajono savivaldybės tarybai

**SPRENDIMO PROJEKTO ,,DĖL PAVADINIMŲ KAMAJŲ SENIŪNIJOS NEČIONIŲ KAIMO GATVĖMS SUTEIKIMO“ AIŠKINAMASIS RAŠTAS**

**Tarybos sprendimo projekto tikslas** – suteikti Kamajų seniūnijos Nečionių kaimo gatvėms Lauko ir Lapienių pavadinimus.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos vidaus reikalų ministro 2014 m. sausio 25 d. įsakymas Nr. 1V-57 ,, Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**Sprendimo projekto esmė.** 2018-06-08 vyko Kamajų seniūnijos Duokiškio gyventojų sueiga, kurioje svarstytas Nečionių kaimo gatvėms pavadinimų suteikimas. Nutarta Nečionių kaime numatyti dvi gatves ir suteikti Lauko ir Lapienių gatvių pavadinimus.

**Galimos pasekmės, priėmus siūlomą tarybos sprendimo projektą, nauda gyventojams:**

**teigiamos** – gatvėms suteikus pavadinimus, Adresų registre bus galima toliau Nečionių kaime suteikti, keisti ir vykdyti apskaitą adresų pastatams, statiniams, žemės sklypams ir kitiems objektams.

**neigiamos** –nėra.

**Finansavimo šaltiniai ir lėšų poreikis.** Lėšų poreikio nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kamajų seniūnijos seniūnė Laimutė Vilimavičienė